钦定古今图书集成/方舆汇编/职方典/第1543卷 > 威宁府建置沿革考 通志
## 钦定古今图书集成/方舆汇编/职方典/第1543卷 > 威宁府建置沿革考 通志

本府

《禹贡》梁州西南荒裔曰巴凡，曰兀始，亦曰巴的，世皆乌蛮居之。晋属朱提郡。唐乌蛮曰乌些者居此，至阿蒙始得巴甸，其东西又有芒部，今为镇雄府，阿晟二部皆为所据。宋乌些之后曰析怒者，始并其地，号乌撒部。元至元中内附，置乌撒路招讨司，寻改军民总管府。明洪武十四年，改乌撒军民府隶四川布政司，为土知府，世袭。十五年，增置乌撒卫，隶云南都司。永乐十二年，改属贵州都司

皇清初因之。康熙三年，土知府安重圣与安坤通逆，
上命吴三桂讨平之，以其地置威宁府。二十三年改。

黔西、平远二府为州，隶大定府。二十六年，改大定为州，改永宁卫为县，省普市所入县，改《毕节卫》为县，省《赤水卫》入县，省乌撒卫入威宁，俱隶威宁府。共领州三，县二。水西宣慰使一，长官司一，编户十里。

平远州

汉，西南彝牂牁郡地。唐，罗甸国。宋，罗施鬼国。宋，罗施鬼国。元置宣慰使。明为宣慰使，比喇坝地。

皇清康熙三年，讨平之，设平远府。二十三年，改为州。

隶府编户四里

黔西州

汉西南彝牂牁郡地。唐罗甸国。宋罗施鬼国。元至元间，置顺元宣慰使。明洪武四年，罢为宣抚使。六年，升为宣慰使。崇祯间，土目阿乌谜等献土建水西城，寻叛。

皇清康熙三年，讨平之，设黔西府。二十三年，改为州。

隶府

大定州

汉西南彝牂牁郡地。唐罗甸国。宋罗施鬼国。元置宣慰使。明为宣慰使地。崇祯间，土目纳土，建大方城，寻叛。

皇清康熙三年，讨平之，设大定府。二十六年，改为州。

隶府编户八里

永宁县

唐为蔺州。五代为江安、合江二县地。宋因之，寻置永宁路。元中统元年，改为永宁路总管府，隶四川行省，领筠连州及腾川县。明洪武四年，改为永宁长官司，寻置永宁宣抚司。五年，置永宁卫，隶贵州都司。

皇清康熙二十六年，改为县，省普市所入县，隶《府编》。

户二里

毕节县

元为八番顺元等处军民宣慰司地。明洪武初，归附。十五年，颍川侯傅友德南征，置乌蒙卫于乌蒙府境内。十六年罢乌蒙卫，因毕节驿改设毕节卫，隶贵州都司。

皇清康熙二十六年，改为县，省赤水卫入县，隶《府编》

户四里